kardosdrur/scandi-wiki huggingface dataset:
Mariánské Lázně

Mariánské Lázně (tysk Marienbad) er en by i den vestlige del af Tjekkiet, 55 km nordvest for Plzeň og tæt på grænsen til Tyskland i regionen Karlovy Vary. Befolkningen var i begyndelsen af 2008 på 13.915 indbyggere.

Stedet fik sit navn Marienbad i 1808. Byen ligger i knap 600 meters højde i bjergkæden Tepelská Plošina og er omgivet af grønne bjerge. Den har en udsøgt mosaik af parker og smukke bygninger, hvoraf de fleste er fra byens guldalder i anden halvdel af det 19. århundrede. Mellem 1818-1824 blev der under vejledning af havearkitekten Václav Skalník, arkitekt Jiří Fischer og bygherren Anton Turner skabt et parklignende landskab med søjlegange, neoklassiske bygninger og pavilloner omkring kilderne. Mellem 1870 og 1914 blev mange nye hoteller, søjlegange og andre bygninger, tegnet af arkitekterne Friedrich Zickler, Josef Schaffer og Arnold Heymann, opført eller genopbygget fra ældre huse. I 1872 fik byen jernbaneforbindelse med byen Cheb og dermed med hele det Østrig-Ungarnske rige og resten af Europa.

Byen som kurby 
Byen er en kurby, kendt for sine mineralholdige kilder. Kilderne omtales første gang i et dokument fra 1341, hvor de kaldes "Auschowitzer kilderne" og tilhørte Tepl Klosteret under Præmonstratenserordenen. Det var Josef Nehr, der var læge i klosteret, der fra 1779 til sin død i 1820 arbejdede hårdt for at vise kildernes helbredende egenskaber, hvilket medførte, at vandet begyndte at blive brugt til medicinske formål.

Mange berømtheder som Goethe, Chopin, Johanne Luise Heiberg og europæiske herskere som Edvard 7. af Storbritannien, den russiske Zar Nikolaj 2. og kejser Franz Joseph 1. af Østrig-Ungarn kom for at nyde godt af de mineralholdige kilder, hvor man tilbød behandling for nyre- og urinvejssygdomme, astma, bronkitis, stofskiftesygdomme og gigt.

Verdensarv fra 2021 
Den 24. juli 2021 indskrev UNESCO Mariánské Lázně som verdensarv. Mariánské Lázně blev én af de 11 byer i Europas store kurbadesteder.

Eksterne kilder og henvisninger 

 Mariánské Lázně på Den Store Danske

Byer i Tjekkiet
Verdensarvsområder i Tjekkiet
Byer i Karlovy Vary
Festivali i Këngës në RTSH

Festival i Këngës er en albansk sangkonkurrence, som afholdes af den albanske nationale tv-station Radio Televizioni Shqiptar (RTSH).

Siden sin start i 1966 har alle kunstnere blevet bedt om at optræde live, med en jury som udvælgeler vinderen.
Siden 2003 har det været brugt til at vælge Albaniens optagelse i den internationale Eurovision Song Contest.
Konkurrencen har udviklet sig over tid, fra dens ydmyge begyndelse med mange neutrale temaer i sine sange til et redskab for det regerende kommunistiske parti i Albanien.
1972-konkurrencen blev truning point til konkurrencen, hvor diktatoren Enver Hoxha fik arrangørerne af Festivali i Këngës 11 myrdet, efter at de blev erklæret for "fjender af offentligheden" for beskyldninger for at sætte landet med "umoralske elementer" i de sange og forestillinger om natten.

Efter kommunismens fald i Albanien i 1991, var konkurrencen igen lov til at sprede temaer i sin konkurrerende sange, med mange konkurrerende og vindende sange med nye temaer, såsom indvandring / rejser og religion (begge ulovligt under det kommunistiske styre).

Da Albanien endelig ansøgte EBU om at deltage i Eurovision Song Contest, var de fleste enige om at det eneste rigtige var at lade vinderen af landets mest populære festival repræsentere Albanien. Og selv om der nu afholdes flere andre musik-festivaler rundt om i Albanien er det fortsat 'Festivali i Kenges' der leverer det albanske bidrag til ESC. Det er sket siden 2004

Links 

http://www.rtsh.al/festivali/ 

Festivaler
Eurovision Song Contest
Kultur i Albanien
Carl Janssen

Carl Emil Janssen (20. december 1813 – 9. april 1884) var præst og seminarieforstander i Nuuk. Han har udgivet "En Grønlandspræsts optegnelser 1844-49" udgivet 1869. I bogen beskrives grønlænderne i Nuuk som et folk uden kultur til forskel fra andre grønlændere i andre bygder på den tid. Hans kone Louise Janssen (født Luplau) har også udgivet dagbøger, fra deres ophold på Grønland, om blandt andet julen.

Han var far til kunstmaleren Luplau Janssen og den dansk-franske operasangerinde Louise Janssen (egentlig Louise Amalie Janssen) (1863-1938).

Eksterne kilder og henvisninger 
 

 Kultursammenstød og mentalitet, om Carl Emil Janssens optegnelser 1844-49, af ph.d.stipendiat Thomas Lyngby ved Historisk Afdeling på Københavns Universitet.

Personer i Grønlands historie
Præster fra Danmark
Skolefolk fra Danmark
Faglitterære forfattere fra Danmark
Dansksprogede forfattere fra Danmark
Hollywood Rose

Hollywood Rose Var et band der blev stiftet af forsanger Axl Rose og guitarist Izzy Stradlin i foråret 1984 (Oprindeligt under navnet Rose). Senere blev Slash og Steven Adler også medlemmer i bandet. Bandet kan ses som en slags forløber til Guns N' Roses. Bandet blev opløst i starten af 1985 da Guns N' Roses blev dannet.

Musikgrupper fra USA
Out ta Get Me

Out ta Get Me er det fjerde nummer på det amerikanske Hard Rock band Guns N' Roses' debutalbum Appetite for Destruction.

Sangen handler om Axl Rose's konstante problemer med loven i sin ungdom i Indiana. Slash beskriver skrivningen af sangen som værende endnu hurtigere end skrivningen af "Welcome to the Jungle", hvilket betyder, at den var skrevet på under tre timer. 

Sangen er blevet coveret af Marq Torien fra hair metal bandet BulletBoys.

Sange af Guns N' Roses
Carole Lombard

Carole Lombard (født Jane Alice Peters; 6. oktober 1908 i Fort Wayne, Indiana, død 16. januar 1942 ved Mount Potosi, Nevada) var en amerikansk filmskuespiller.

Hun debuterede som tolvårig i 1921 og spillede fra slutningen af 1920'erne konventionelle roller i en række film, indtil rollen i Howard Hawks' komedie Den store scene (Twentieth Century, 1934) lancerede hende som en førende komiker. Hun medvirkede i film som Godfrey ordner alt (My Man Godfrey, 1936) og En pige på sjov (Nothing Sacred, 1937) og spillede hovedrollen i Hitchcocks Lige børn leger bedst (Mr. & Mrs. Smith, 1941). Hun spillede en lidt mindre rolle i At være eller ikke være (To Be or Not to Be, 1942) i instruktion af Ernst Lubitsch, men var så stor en stjerne, at hun kom øverst på filmens plakat. Filmen var i samtiden ikke en specielt stor succes, men Lombards spil blev generelt rost. Hun var gift to gange: med William Powell 1931-1933 og med Clark Gable fra 1939, til hun omkom i en flyulykke i 1942.

Referencer

Litteratur

Eksterne henvisninger 

 
 

Skuespillere fra Indiana
Personer fra Fort Wayne, Indiana
Amerikanere i 1900-tallet
Oscar-nominerede skuespillere
Omkomne ved flyulykker
Pseudonymer
Hotel Knudsens Gaard

Hotel Knudsens Gaard var oprindelig en slægtsgård, der var var ryttergods indtil 1765

Den blev omdannet til motel i 1955 efter idé fra USA. Senere bliv det til et rigtigt hotel, og er nu en del af Best Westernkæden, beliggende ved den gamle hovedvej ved Hunderup i Odense. Hotellet er ejet af Steen Sørensen som også ejer Hotel Hesselet i Nyborg

Eksterne henvisninger 
 Hotel Knudsens Gaards hjemmeside

Knudsens Gård
Bygninger, konstruktioner og anlæg i Odense
You're Crazy (Guns N' Roses-sang)

You're Crazy er det tiende nummer på det amerikanske Hard Rock band Guns N' Roses' debutalbum Appetite for Destruction.

Sangen blev oprindeligt skrevet som en akustisk sang, men blev omskrevet til en elektrisk version ved udgivelsen af Appetite for Destruction. Denne version er en af de hurtigste sange i bandets katalog.

Den langsommere, akustisk version blev senere indspillet ved udgivelsen af G N' R Lies. Denne version er også blevet spillet live med elektriske guitarer (dette kan høres på deres live album Live Era (87-93)).

En af arbejdstitlerne til sangen var: Fucking Crazy.

Sange af Guns N' Roses
Anything Goes

"Anything Goes" er det ellevte nummer på det amerikanske hård rock-band Guns N' Roses' debutalbum Appetite for Destruction.

Sangen er en af de tidligste sange skrevet af bandets medlemmer. Den blev oprindeligt skrevet i 1981 af Axl Rose, Izzy Stradlin og Chris Weber i bandet Hollywood Rose, hvor sangen oprindeligt blev kaldt "My Way, Your Way".

Sange af Guns N' Roses
Edward G. Robinson

Edward Goldenberg Robinson, egentlig Emmanuel Goldenberg, (12. december 1893 i Bukarest, Rumænien – 26. januar 1973 i Los Angeles, Californien, USA) var en amerikansk filmskuespiller, født i Rumænien.

Han kom til filmen i 1923, og fik opmærksomhed med gangsterroller i Little Caesar (Chicagos underverden, 1931) og The Whole Town's Talking (Samfundets fjende, 1935). Han udviklede sig til en af amerikansk films fineste karakterskuespillere, med mindeværdige roller i bl.a. Billy Wilders Double Indemnity (Kvinden uden samvittighed, 1944), Fritz Langs The Woman in the Window (Kvinden i vinduet, 1944), og John Hustons Key Largo (Uvejrsøen Key Largo, 1948). Senere leverede han farverige præstationer i mindre biroller, og fik i 1973 tildelt en æres-Oscar posthumt for sin indsats.

Eksterne henvisninger 
 
 

Skuespillere fra USA
Amerikanere i 1900-tallet
Welcome to the Jungle

"Welcome to the Jungle" er det første nummer på det amerikanske Hard Rock-band Guns N' Roses' debutalbum Appetite for Destruction.

Sangen blev udgivet som bandets 2. single (Efter It's so Easy) den 3. oktober 1987 og nåede nr. 7 på Billboard Hot 100 Chart og nr. 67 på UK Singles Chart. I 2009 udråbte VH1 sangen til den største hard rock sang gennem tiderne.

"Welcome to the Jungle" var den første sang co-skrevet af forsanger Axl Rose og lead guitarist Slash. Axl har udtalt, at han skrev teksten til sangen mens han var i Seattle. Han sagde: "Seattle er en stor by, men samtidig er den stadig mindre end Los Angeles, og det virker meget mere stille deroppe. Jeg skrev bare, hvordan L.A. så ud for mig. Hvis nogen kommer til byen, og de ønsker at finde noget, kan de finde hvad som helst." Magasinet Hit Parader har citeret rytmeguitarist Izzy Stradlin, der opsummerer sangen til at være om "Hollywoods gader – Fuldstændig virkelighedstro."

Slash beskriver udviklingen af musikken til "Welcome to the Jungle" i sin selvbiografi således: På et tidspunkt, da bandet forsøgte at skrive nyt materiale, huskede Axl Rose et riff Slash havde spillet, mens han boede i kælderen hos Slash's mor. Slash spillede det, og bandet havde hurtigt fastlagt grundlaget for en sang, eftersom at Slash blev ved med at komme op med nye guitar-riffs til den. Slash tilskriver dog Duff McKagan æren for at finde på sangens breakdown. 

Ifølge Slash var sangen skrevet ca. i løbet af tre timer.

Sangen er med i spillet Grand Theft Auto: San Andreas, hvor den spilles på den fiktive radiokanal Radio X. Den også med i spillet Guitar Hero 3

Sange af Guns N' Roses
Blistrup

Blistrup er en mindre by i Nordsjælland med ., beliggende i Region Hovedstaden. Byen var tidligere hovedby i Blistrup Kommune, og var fra 1970 en del af Græsted-Gilleleje Kommune. Siden 2007 har byen tilhørt Gribskov Kommune.

Byen består af en mindre kerne af ældre huse fra 1800-tallet domineret af møllen, omgivet af parcelhuse fra 1970'erne og frem. I byen ligger Blistrup Kirke.

Byen har en enkelt virksomhed med udspring i det tidligere Blistrup Mejeri, Persano som laver halvfabrikata til kosmetikindustrien. Udover kirken findes der i byen et Netto supermarked (siden 2012) og et SuperBrugsen supermarked (Blistrup Brugsforening) med benzintank, en børnehave, ældreboliger og en skole.

Hele Blistrup Sogn havde  indbyggere i 2009.

Eksterne henvisninger 

Byer i Gribskov Kommune
Mårum

Mårum er en landsby i Nordsjælland med . Mårum er beliggende i Mårum Sogn ved Gribskov seks kilometer øst for Helsinge og fire kilometer nord for Kagerup. Byen tilhører Gribskov Kommune og er beliggende i Region Hovedstaden.

Mårum Station er navnet på et trinbræt på Gribskovbanen imellem Kagerup og Gilleleje. I byen findes købmand med tankstation (OK), præstegård, Mårum Kirke og forsamlingshus. Der er en gammel skole, der i dag benyttes som lokaler til børnehave med mere.

Mårum billard Klub og den lokale idrætsforening har til huse i forsamlingshuset.

Mårum var tidligere kendt for sin kilde, hvorfra blev solgt “Maarum, naturligt mineralvand fra Den Danske Stats Kilde” på flasker, tappet af Wiibroes Bryggeri i Helsingør.

Mårum landsby omfattede i 1682 6 gårde og 3 huse uden jord. Det samlede dyrkede areal udgjorde 176,9 tønder land skyldsat til 46,11 tdr hartkorn. Dyrkningssystemet var trevangsbrug.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1928 (Reprotryk for Landbohistorisk Selskab, København 1975); 

Byer i Gribskov Kommune
Brændstoftank

Brændstoftank har flere betydninger:
 Brændstoftank (beholder) – typisk i et motorkøretøj
 Tankstation
Ældrebolig

Ældreboliger er boliger, der er indrettet med særlige hensyn til ældre, ofte gangbesværede beboere. De opføres ofte på initiativ af kommunen – undertiden med kommunen som bygherre og ejer, men nu mere af private boligselskaber, eks. OK-Fonden eller Lejerbo.
Boligerne er beregnet til ældre, der er for raske til at bo på plejehjem, men som er noget plejekrævende og hvor det oprindelge hjem ikke var så velegnet.

Eksterne henvisninger 
 OK-Fonden
 Lejerbo 

Alderdom
Boligleje
Repulsion

Repulsion er et amerikansk grindcoreband, som blev dannet i 1984 i Michigan under navnet Genocide af Scott Carlson (vokal, bas), Aaron Freeman (guitar), Matt Olivo (guitar) og Dave Grave (trommer). Året efter inviterede Chuck Schuldiner fra det pionerende dødsmetal-band Death, Carlson og Olivo til at slutte sig til ham, hvilket de takkede ja til. Derved blev Genocide sat på pause, men allerede genoptaget sent samme år, da Carlson og Olivo vendte tilbage. Denne gang valgte de dog at ændre navn til Repulsion. I januar 1986 udgav de Stench of Burning Death demoen, som spredte sig hurtigt i undergrunden, og hjalp dem med at etablere en større fansskare. Kort tid efter udgivelsen så gruppen sig nødsaget til at ændre navn fra Genocide til Repulsion, idet der allerede var et band fra Massachusett og Japan, som havde navnet. 

Trods deres få studiealbums udgivelser anses Repulsion som et af de mest indflydelsesrige grindcore og deathgrind-bands til dato.

Medlemmer

Nuværende medlemmer 
 Scott Carlson – Vokal (1984-85, 1985–88, 1990-93, 2003-), bas (1985–88, 1990-93, 2003-)
 Matt Olivo – Guitar (1984-85, 1985–88, 1990-93, 2003-)
 Chris Moore – Trommer (2014-)

Tidligere medlemmer 
 James Auten - Trommer (1984)
 Sean MacDonald - Bas (1985)
 Phill Hines - Trommer (1984)
 Aaron Freeman - Guitar (1986-88, 1990-93, 2003-05)
 Dave 'Grave' Hollingshead - Trommer (1986-88, 1990-93, 2003-05)
 Col Jones - Trommer (2005-14)
 Tom 'Fish' Perro - Trommer (1986)
 Matt Harvey - Guitar (2005-08)
 Mike Beams - Guitar (2008-11)
 Marissa Martinez - Guitar (2011-13)

Diskografi

Referencer

Eksterne henvisninger 
 
 
 
 Interview med Scott Carlson og Matt Olivo

Dødsmetalgrupper
Grindcoregrupper
Musikgrupper fra USA
Musikgrupper fra 1984
Avalon (Canada)

Avalonhalvøen er en halvø på 9.220 km², der udgør det sydøstligste punkt på den canadiske ø Newfoundland

Der bor 248.418 mennesker (ca. 49% af Newfoundlands befolkning i 2006) på halvøen og er stedet, hvor provinsens hovedstad, St. John's, ligger. Halvøen er forbundet med resten af Newfoundland med en landtange, der har en bredde på 5 km. Halvøen rager ud i de fiskerige zoner ved Newfoundlands banker. Dets fire største bugter, Trinity Bay, Conception Bay, St. Mary's Bay og Placentia Bay har i årevis været de centrale fiskesteder i Newfounlands fiskeindustri.

Geografi 
Selve Avalonhalvøen består af halvøer pga. St. Mary's Bay og Conception Bay. St. John ligger på den nordøstlige del af halvøen.

Noter 

Newfoundland og Labrador
Avalon (flertydig)

Avalon har flere betydninger:

 Avalon – en hellig ø i keltisk mytologi
 Avalon (forening) – en dansk rollespilsforening
 Avalon (Canada) – en halvø i Canada
 Avalon (film fra 1990) - en amerikansk film fra 1990
Støvdrager

Støvdrager (syn. støvblad) (botanisk latin, stamen) er betegnelsen for det eller de hanlige organer i Angiospermernes blomster. I almindelighed består en støvdrager af en pollenproducerende støvknap som sidder hævet på en steril støvtråd. Støvknappen består som regel af fire støvsække, der sidder parallelt ved siden af hinanden i støvdragerens længderetning. Støvsækkene åbnes ved modenhed og frigiver pollen. Som regel sker det ved en længdeslids.

Støvdragernes udseende afspejler ofte blomstens bestøvningsbiologi. For eksempel har vindbestøvede ofte meget lange støvtråde som kan løfte pollenfrigivelsen ud i luftstrømmen omkring blomsten. Støvtrådene kan have en særlig farve eller iøjnefaldende udvækster som kan tjene til at lede besøgende insekter på vej. Støvdragere kan helt miste deres seksuelle funktion og omdannes til andre funktioner, fx nektarier eller kronblade, som det kendes fra "fyldte" blomster. I så fald kaldes den omdannede støvdrager et staminodium.

Antallet af støvdragere per blomst var grundlaget for inddelingen af planterne i Linnés system.

Se også 
 Botaniske fagudtryk
 Bægerblad
 Kronblad
 Blosterblad
 Frugtanlæg

Biologi
Botanik
It's so Easy (Guns N' Roses-sang)

"It's so Easy" er det andet nummer på det amerikanske Hard Rock band Guns N' Roses' debutalbum Appetite for Destruction.

Sangen blev udgivet som bandets første single den 15. juni 1987 i Storbritannien, og den nåede nr. 84 på UK Singles Chart.

Axl Rose har udtalt, at sangen blev skrevet af Duff McKagan og bandets bekendte West Arkeen, oprindeligt som en "Hippie Yaya sang", og at det var Slash' ide at voldtage sangen til at blive en rocksang.

Referencer 

Sange af Guns N' Roses
Nightrain

Nightrain er det tredje nummer på det amerikanske Hard Rock band Guns N' Roses' debutalbum Appetite for Destruction.

Sangen blev udgivet som bandets 4. single (efter Sweet Child o' Mine). Singlen nåede nr. 93 på den amerikanske Billboard hitliste. Selv om sangen blev udgivet som en single, blev den ikke medtaget i deres Greatest Hits album.

Sangen er en hyldest til et berygtet mærke af billig californisk vin kaldet Night Train Express, som blev meget populær hos bandet i deres tidlige dage. Især grundet af den lave pris og det høje alkoholindhold. 

Sangen blev rangeret som nr. 8 på Guitar World's liste over Top 10 Drinking Songs.

Sange af Guns N' Roses
Mr. Brownstone

Mr. Brownstone er det femte nummer på det amerikanske Hard Rock band Guns N' Roses' debutalbum Appetite for Destruction.

Slash har oplyst, at sangen blev skrevet af ham og Izzy Stradlin, mens de var i Izzy Stradlin og kæresten Desi's lejlighed. Han fortæller, at de bare sad og klagede over at være heroin-misbrugere, da de pludselig begyndte at improvisere tekster og musik ("Brownstone" er et slang-ord for heroin). Teksten lavede en klar henvisning til den afhængelse stoffet forårsager. I verset står der: "I used to do a little, but a little wouldn't do, so the little got more and more", som oversat betyder: "Jeg plejede at tage lidt, men lidt kunne ikke række, så lidt blev mere og mere". Da de havde komponeret sangen, skrev de den ned på bagsiden af en indkøbspose som Axl senere fandt i lejligheden. Slash har sagt teksten beskriver en typisk dag i ham og Izzy's liv. 

Slash siger endvidere, at det var den første sang bandet skrev efter de blev signet af Geffen Records.

Sange af Guns N' Roses
UCI ProTour 2010

UCI ProTour 2010 er den sjette sæson af UCI's ProTour.

Serien består af 18 cykelløb på landevej.

Hold 
Senest opdateret 1. juni 2012.

Løb 
Senest opdateret 26. december 2009 .

Referencer 

Cykelløb i 2010
2010
Epiplatys

Flere arter af Epiplatys er almindelige i akvarier som

 Epiplatys chaperi
 Epiplatys dageti dageti
 Epiplatys dageti monroviae

De er flerårige killifish, der stammer fra Vestafrika og hører til tandkarperne.

De er gerne stillestående i overfladen, skjult under eller mellem planter, hvorfra de jager insekter på og over overfladen og det er kendt at de har en tendens til at falde ud af akvariet i deres spring.
Fødeemner er også frossent foder, levende foder og flagefoder.

De tager gerne de mindre fisk, de kan gabe over og når visse arter kan blive op til 7 cm kan mindre fisk være i farezonen. Købt i forretningen er de gerne 2-3 cm men regn med de vokser til det dobbelte.

Vandtemperaturen i akvariet kan være til den kølige side fra 20 til 27C.
Vandtypen kan variere fra let basisk til surt, altså normalt postevand, men ikke ud i det ekstreme.

Engelske artsnavne: Fire mouth killi, Redchin Panchax

Eksterne henvisninger 

 Aquaworld 
 Akvariesiden.dk 
 Killifish.co.uk 

Tandkarper
Johann Gottlieb Friedrich von Bohnenberger

Johann Gottlieb Friedrich von Bohnenberger (født 15. juni 1765 i Simmozheim, Württemberg, død 19. april 1831) var en tysk matematiker og astronom. Han studerede på universitetet i Tübingen. I 1798 blev han udnævnt til professor i matematik og astronomi.

Han skrev og udgav : Anleitung zur geographischen Ortsbestimmung, (1795); Astronomie, (1811); og Anfangsgründe der höheren Analysis, (1812).

I 1817 opdagede han gyroskopeffekten.

Månekrateret Bohnenberger er opkaldt efter ham.

Eksterne henvisninger 

 Bohnenbergers gyroskop

Matematikere fra Tyskland
Astronomer fra Tyskland
Differentialform

Inden for det matematiske område differentialgeometri er en differentialform en tilgang til koordinatuafhængig analyse af funktioner af flere variable på glatte mangfoldigheder. Det måske simpleste eksempel på en form er differentialet, df, af en funktion f på en mangfoldighed.

Mere præcist er en differentialform af grad k (også kaldet en differential-k-form eller blot en k-form) på en glat mangfoldighed M et glat snit i den k'te ydre potens af kotangentbundtet over M. Med andre ord vil en k-form i ethvert punkt på mangfoldigheden være en afbildning, der som argument tager k tangentvektorer, giver et reelt tal og varierer glat over mangfoldigheden. Mængden af alle k-former på M er et vektorrum, der ofte betegnes Ωk(M).

Differentialformer kan ganges sammen ved hjælp af en operation kaldet kileproduktet; kileproduktet af en k-form og en l-form vil være en (k+l)-form. På samme måde eksisterer en differentialoperator på differentialformer kaldet den ydre afledede; denne knytter til en k-form en (k+1)-form. Eksempelvis er den ydre afledede af en funktion på M (dvs. en 0-form på M) dennes differential (som er en 1-form på M).

Differentialformsbegrebet blev udvilket af Élie Cartan og ser mange anvendelser; især inden for geometri, topologi og fysik.

Differentialgeometri
Anton Christensen

Anton Christensen (født 1906) var en dansk forfatter.

Christensen har udgivet bøgerne Før Rødstrømperne i 1979, Hestehandlerens Søn i 1986, Herregårdshistorier i 1987 og I Skriftestolen i 1990.

Romanforfattere fra Danmark
Dansksprogede forfattere fra Danmark
Regioner i Tjekkiet

Tjekkiets 14 regioner har eksisteret siden 1. januar 2000 i henhold til Tjekkiets lov 129/2000 o krajích (om regioner), som erstattede den gamle paragraf 1/1993 i Tjekkiets konstitution o Vyšších územně správních celcích (om højere geo-administrative enheder)). Tjekkiet består af tretten kraj (sædvanligvis oversat med region, og en hovedstad hlavní město, som har status som kraj. De gamle 73 distrikter (okresy, ental okres) eksisterer fortsat og har forskellige dele af statsadministrationen, f.eks. retsvæsen.

 Tæthed = Befolkningstæthed; BNP = Bruttonationalprodukt (i millioner CZK); BNP / cpa = BNP pr indbygger (i CZK)

Tjekkiets regioners våben

Eksterne kilder og henvisninger